திருப்பாடல் 51
[[File:Holy Water Font.jpg|thumbnail|கிறித்தவ கோவில்களின் வாயிலருகே இருக்கும் புனித நீர்த்தொட்டியில் திருப்பாடல் 51:7 பொறிக்கப்படுவது வழக்கமாகும்]]
 
 '''திருப்பாடல் 51''' ([[செப்துவசிந்தா]] எண்ணிக்கையில்: '''திருப்பாடல் 50'''), என்பது விவிலியத்தின் [[திருப்பாடல்கள் (நூல்)|திருப்பாடல்கள்]] நூலில் இடம்பெறும் பாடலாகும். ''கடவுளே! உமது பேரன்புகேற்ப எனக்கு இரங்கும்'' எனத்தொடங்கும் இப்பாடலானது [[தவத்திருப்பாடல்கள்|தவத்திருப்பாடல்களுல்]] ஒன்றாகும். இலத்தீனில் இதன் துவக்கவரியான ''Miserere Mei'' என்னும் பெயரால் இது அதிகம் அறியப்படுகின்றது. இது தாழ்ச்சி மற்றும் மனமாற்றத்தின் அடையாளமாக பல வழிபாட்டிமுறைகளில் பயன்படுத்தப்படுகின்றது.
 
 ==பாடல்==
 
 விவிலியத்தில் இப்பாடல் இடம்பெரும் இடத்தில் முன்னுரையாக பின்வரும் வரிகள் இருக்கும்:
 {{quote|பாடகர் தலைவர்க்கு; தாவீதின் புகழ்ப்பா; தாவீது பத்சேபாவிடம் முறைதவறி நடந்த பின் இறைவாக்கினர் நாத்தான் அவரிடம் வந்தபோது அவர் பாடியது) (2 சாமு 12:1-8)}}
 
 தமிழ் விவிலிய பொது மொழிபெயர்ப்பில் இப்பாடல்:
 
 {{quote|
 1 கடவுளே! உமது பேரன்புகேற்ப எனக்கு இரங்கும்; உமது அளவற்ற இரக்கத்திற்கேற்ப என் குற்றங்களைத் துடைத்தருளும்.&lt;br/&gt;
 2 என் தீவினை முற்றிலும் நீங்கும் படி என்னைக் கழுவியருளும்; என் பாவம் அற்றுப்போகும்படி என்னைத் தூய்மைப்படுத்தியருளும்;&lt;br/&gt;
 3 ஏனெனில், என் குற்றங்களை நான் உணர்கின்றேன்; என் பாவம் எப்போதும் என் மனக் கண்முன் நிற்கின்றது.&lt;br/&gt;
 4 உமக்கு எதிராக நான் பாவம் செய்தேன்; உம் பார்வையில் தீயது செய்தேன்; எனவே, உம் தீர்ப்பினால் உம் நீதியை வெளிப்படுத்தியுள்ளீர்; உம் தண்டனைத் தீர்ப்பில் நீர் மாசற்றவராய் விளங்குகின்றீர்.&lt;br/&gt;
 5 இதோ! தீவினையோடு என் வாழ்வைத் தொடங்கினேன்; பாவத்தோடே என் அன்னை என்னைக் கருத்தாங்கினாள்.&lt;br/&gt;
 6 இதோ! நீர் விரும்புவது உள்ளத்து உண்மையையே; மெய்ஞானத்தால் என் மனத்தை நிரப்பும்.&lt;br/&gt;
 7 ஈசோப்பினால் என்னைக் கழுவியருளும்; நான் தூய்மையாவேன்; என்னைக் கழுவியருளும்; உறைபனியிலும் வெண்மையாவேன்.&lt;br/&gt;
 8 மகிழ்வொலியும் களிப்போசையும் நான் கேட்கும்படி செய்யும்; நீர் நொறுக்கிய என் எலும்புகள் களிகூர்வனவாக!&lt;br/&gt;
 9 என் பாவங்களைப் பாராதபடி உம்முகத்தை மறைத்துக்கொள்ளும்; என் பாவக்கறைகளை எல்லாம் துடைத்தருளும்.&lt;br/&gt;
 10 கடவுளே! தூயதோர் உள்ளத்தை என்னுள்ளே படைத்தருளும்; உறுதிதரும் ஆவியை, புதுப்பிக்கும் ஆவியை என்னுள்ளே உருவாக்கியருளும்.&lt;br/&gt;
 11 உமது முன்னிலையிலிருந்து என்னைத் தள்ளிவிடாதேயும்; உமது தூய ஆவியை என்னிடமிருந்து எடுத்துவிடாதேயும்.&lt;br/&gt;
 12 உம் மீட்பின் மகிழ்ச்சியை மீண்டும் எனக்கு அளித்தருளும்; தன்னார்வ மனம் தந்து என்னைத் தாங்கியருளும்.&lt;br/&gt;
 13 அப்பொழுது, குற்றம் செய்தோர்க்கு உம் வழிகளைக் கற்பிப்பேன்; பாவிகள் உம்மை நோக்கித் திரும்புவர்.&lt;br/&gt;
 14 கடவுளே! எனது மீட்பின் கடவுளே! இரத்தப் பழியினின்று என்னை விடுவித்தருளும்; அப்பொழுது, என் நா உமது நீதியை முன்னிட்டுப் பாடும்.&lt;br/&gt;
 15 என் தலைவரே! என் இதழ்களைத் திறந்தருளும்; அப்பொழுது, என் வாய் உமக்குப் புகழ் சாற்றிடும்.&lt;br/&gt;
 16 ஏனெனில், பலியினால் உம்மை மகிழ்விக்க முடியாது; நான் எரிபலி செலுத்தினாலும் நீர் அதில் நாட்டங்கொள்வதில்லை.&lt;br/&gt;
 17 கடவுளுக்கேற்ற பலி நொறுங்கிய நெஞ்சமே; கடவுளே! நொறுங்கிய, குற்றமுணர்ந்த உளத்தை நீர் அவமதிப்பதில்லை.&lt;br/&gt;
 18 சீயோனுக்கு இன்முகம் காட்டி நன்மை செய்யும்; எருசலேமின் மதில்களை மீண்டும் கட்டுவீராக!&lt;br/&gt;
 19 அப்பொழுது, எரிபலி, முழு எரிபலியெனும் முறையான பலிகளை விரும்புவீர்; மேலும், இளங்காளைகள் உமது பீடத்தில் பலியாகச் செலுத்தப்படும்.&lt;br/&gt;
 }}
 
 ==கிறித்தவத்தில்==
 [[கத்தோலிக்க திருச்சபை]] ஒப்புரவு அருட்சாதனத்தில் பரிகாரமாக குருவால் அளிக்கப்படலாம். இதன் 7ஆம் வரி புனித நீரினை அர்ச்சிக்கும் குருவால் பாடப்படுவது வழக்கம். இப்பாடலின் 17ஆம் வசனம் [[திருப்புகழ்மாலை]]யின் வருகைப்பாடலாகவும் வெள்ளிக்கிழமைகளின் காலை செபத்திலும் பயன்படுத்தப்படுகின்றது. இது [[திருநீற்றுப் புதன்|திருநீற்றுப் புதனன்று]] [[திருப்பலி]]யில் பயன்படுத்தப்படுகின்றது.
 
 ==இசையமைப்பு==
 [[இரண்டாம் வத்திக்கான் பொதுச்சங்கம்|இரண்டாம் வத்திக்கான் பொதுச்சங்கத்துக்கு]] முன் [[கத்தோலிக்க திருச்சபை]]யில் அதிகம் பயன்படுத்தப்பட்ட பாடலான இதற்கு [[கோவானிப் பீர்லூயிச்சி தா பலஸ்த்ரீனா|பலஸ்த்ரீனா]], [[கார்லோ கேசுவால்தோ]],&lt;ref&gt;Caldwell, Grove&lt;/ref&gt; [[ஆன்டோனியோ விவால்டி]], [[யோகான் செபாஸ்தியன் பாக்]] முதலிய பலர் இசையமைத்துள்ளனர்.
 
 == மேற்கோள்கள் ==
 &lt;references/&gt;
 
 {{Catholic Prayers}}
 
 [[பகுப்பு:திருப்பாடல்கள்]]
 [[பகுப்பு:கிறித்தவ இறைவேண்டல்கள்]]